
KYA ALLAH SATTAR (70) МААОН SE ZIYADAH MOHABBAT 
KARTA HAI? 


Yeh baat logon mein уадееп ki hadd tak mashhoor ho gayi hai ke Allah 
Ta'ala apne bandon se sattar (70) maaon se ziyadah mohabbat karta hai. 
Jab hum is baat ko Kitaabullah aur Sunnat e Rasool Sallallahu Alaihi 
Wasallam mein talaash karte hain to yeh hamein kahin bhi nahi milti 
albattah itni baat zaroor milti hai ke Allah Ta'ala apne bandon par ek maan 
ki rahemdili se ziyadah meharbaan aur rahemdil hai chunanche Sahih 
Bukhari aur Sahih Muslim mein Umar bin Khattaab Radhiallahu Anhu se 
riwayat hai: 

TARJUMAH: Nabi Kareem Sallallahu Alaihi Wasallam Ке рааѕ kuch gaidi 
aaye qaidiyon mein ek aurat thi jis ka pistaan doodh se bhara huwa tha aur 
woh daud rahi thi, itne mein ek bachcha us ko qaidiyon mein mila us ne 
jhat apne pet se laga liya aur us ko doodh pilaane lagi. Hum se Nabi 
Kareem Sallallahu Alaihi Wasallam ne farmaaya ke kya tum khayaal kar 
sakte ho ke yeh aurat apne bachche ko aag mein daal sakti hai hum ne arz 
kiya ke nahi jab tak us ko gudrat hogi yeh apne bachche ko aag mein nahi 
phenk sakti. Nabi Kareem Sallallahu Alaihi Wasallam ne is par farmaaya ke 
Allah apne bandon par is se bhi ziyada rahem karne waala hai jitna yeh 
aurat apne bachche par meharbaan ho sakti hai. 

(Sahih Bukhari: 5999, Sahih Muslim: 2754) 





Is liye yeh kaha jaa sakta hai ke Allah Ta'ala maan ki rahemdili se ziyadah 

apne bandon par meharbaan hai magar yeh nahi kaha jaayega ke Allah 
Ta'ala sattar (70) maaon se ziyadah apne bandon se mohabbat karta hai. Is 
ki wajah yeh hai ke is ki koi daleel nahi hai aur jis ki daleel na ho ta'ayyun 
kar ke woh baat kehna sahih nahi hai go ke Allah Ta'ala sattar (70) nahi us 
se bhi ziyadah maaon ki rahemdili se bhi ziyadah rahemdil hai magar adad 
makhsoos karna sahih nahi hai. 


Ek shuba aur us ka radd: 

Is se mutallig logon mein ek shuba paaya jaata hai yahan us ki bhi hageegat 
jaan lete hain ke jab Allah sattar (70) maaon se ziyadah mohabbat karta hai 
їо zameen par kaafiron ki ta'dad kiun ziyadah hai? Ya Allah kaafiron ko 
azaab kiun dega aur hamesha hamesh jahannum mein kiun daalega? 

Is ke bahut se jawaabaat hain jo mundarja zail (following) hain: 

O Yeh baat hi ghalat hai ke Allah sattar (70) maaon se ziyadah apne 
bandon se mohabbat karta hai, jab yeh baat hi ghalat hai to yeh mafroozah 
gaayim karna hi sahih nahi huwa. 


@ Allah saare logon par rahemdil hai chaahe Kaafir ho ya Muslim kiunki us 
ki ek sifat Raheem bhi hai yani woh apne bandon par meharbaan hai. Isi 
sabab hum dekhte hain ke Allah Ta'ala duniya mein Kaafiron ko bhi rozi roti 
aur dunyawi sahulat muyassar farmaata hai. Aur yeh Allah ke rahem ka sirf 
ek hi hissah hai. 

Nabi Sallallahu Alaihi Wasallam ka farmaan hai: 

TARJUMAH: Allah ne rehmat ke sau (100) hisse banaaye aur apne paas un 
mein se ninnaanve hisse rakhe sirf ek hissah zameen par utaara aur usi ki 
wajah se tum dekhte ho ke makhlooq ek doosre par rahem karti hai, yahan 
tak ke ghodi bhi apne bachcha ko apne sam nahi lagne deti balke samon 
ko utha leti hai ke kahin us se us ke bachche ko takleef na pahunche. 





ШЫДА, (Sahih Bukhari: 6000) 

Yani Allah арпе bandon par meharbaan hai magar woh apne har bande se 
mohabbat nahi karta. Mohabbat aur rahem mein farq hai. Allah Imaan 
waalon se, haq paraston se, saadiqeen se, mutee' о farmanbardaaron se, 
muhsineen se mohabbat karta hai magar zaalimon aur kaafiron se 
mohabbat nahi karta. Allah Ta'ala ka farmaan hai: 


MI SAY KIE IS aa 
TARJUMAH: Aye Nabi! Aap keh den ke Allah aur us ke Rasool ki ita'at karo, 
agar yeh munh pher len to yageenan Allah kaafiron se mohabbat nahi 
karta. 
(Surah Aal e Imran, Surah No: 3 Ayat No: 32) 





Is Aayat ko matlab yeh huwa Ке )о Allah aur us ke Rasool par Imaan laate 
hain aur un ki ita'at karte hain Allah unhin se mohabbat karta hai aur jo 
Imaan о ita'at дароо! nahi karte Allah un se mohabbat nahi karta. 


© Allah Ta'ala mukammal adl karne waala hai aur woh zarrah barabar bhi 
kisi par zulm nahi karta jaisa ke Allah ka farmaan hai: 

TARJUMAH: Јо shakhs пеік Каат karega woh apne nafa' ke liye aur јо bura 
каат Кагеда us Ка wabaal bhi usi раг hai aur Аар Ка Rabb bandon раг 


zarrah barabar bhi zulm karne waala nahi. 
(Surah Fussilaat, Surah No: 41 Ayat No: 46) 





Yeh aayat saaf saaf batlaati hai ke Allah kisi par zulm nahi karne waala hai, 
agar koi jahannum mein jaayega to yeh us ke apne kartoot ka nateeja hai. 
Ek misaal se is baat ko wazeh karta hun. 


Allah Ta'ala ne insaan ko paida kiya aur kayenaat mein laakhon ne'matein 
us ke liye banaayi, insaan paidaaish se le kar maut tak Allah ki mukhtalif 
ne'maton se faida uthaata hai. sirf jism mein hazaaron ne'maton hain jin se 
ek baar nahi chaubees (24) ghante faida utha raha hai masalan aankhein, un 
se chaubees (24) ghante dekhne ka kaam le raha hai. kaan, un se chaubees 
ra, (24) ghante sunne Ка kaam le raha hai. Dimaagh, us se chaubees (24) 

ghante faida utha raha hai. Isi tarah doosri ne'maton ka bhi taswwur Кагеп. 
Kya Allah ki in ne'maton ka shukriya nahi banta? Yageenan shukriya banta 
hai. Allah ka shukriya yeh hai ke us par Imaan laaya jaaye aur us ki ibadat o 
bandagi ki jaaye jo Allah ki bandagi karega us ke liye jannat aur jo nahi 
karega us ke liye jahannum hai. 


(4) Thodi der ke liye maan lete hain ke Allah sattar (70) maaon se ziyadah 
apne bandon se mohabbat karta hai їо jab ek maan apne bachche Ко 
takleef mein nahi dekh sakti to Allah us se ziyadah mohabbat karne ke 
bawjood bandon ko azaab kaise dega? 


Is baat par hum aap se sawaal karte hain kya koi maan pasand karegi ke us 
ki aulaad use gaali de, us ko sataaye, us ko maare peete ya us ke shauhar ke 
saath bura sulook kare? Aap kahenge nahi. 

Misaal ke taur par ek bete ne apne baap ko gatl kar diya kya us ki maan 
khamoosh rahegi ya insaaf karna pasand karegi? 


Agar waga'ee achchi maan hogi, shauhar se mohabbat karne waali hogi to 
adaalat se saza talab karegi ya khud use saza degi. Isi liye hum dekhte hain 
ke maan apne har bachche se yaksaan pyaar nahi karti hai, jo 
farmanbardaar ho us se ziyada aur jo na-farmaan ho us se kam pyaar karti 
hai. Bi-ainihi yahi insaaf Allah bhi karta hai, jo zaalim hai use zulm ki saza 
deta hai aurjo muhsin hai us ko achcha badla deta hai. Duniya ka bhi yahi 
dustoor hai. Agar aap ke waalid ya waalidah ya ghar ke kisi fard ko kisi 
zaalim ne qatl kar diya ho kya aap us ko aise hi chor dete hain ya insaaf 
talab karte hain? 


Kabhi duniya ki adaalat mein gaatilon ko saza nahi milti balke yeh kae len 
aksar gaatilon aur zaalimon ko duniya ki adaalat mein saza nahi milti kiunki 
duniya mein na-insaafi hai. Farz karen us gaatil ya zaalim ke shikaar aap 
bane hon jis ko dunyawi adaalat ne koi saza nahi di to kya Aap Rabb se us 
ki saza ke taalib nahi honge? Insaan jab duniya ki adaalat se insaaf nahi 
haasil kar paata to aakhir mein mu'aamla aasman waale ke supurd 

(hawaale) kar deta hai. 


Duniya mein kaafiron ki ta'dad isi sabab ziyadah hai ke Allah ne duniya ko 
imtihaan-gaah (imtihaan ki jagah) banaaya hai badle ka din to aakhirat 
mein hai. Duniya mein amal ki choot hone ke sabab kufr pasand logon ne 
kufr ka raasta ikhtiyaar kiya kiunki us mein nafs ko aazaadi aur tabi'at ki 
man maani hai jabki Islam mein nafs ko shari'at ke taabe' banaana padta 
hai. Allah kisi ke liye yeh pasand nahi karta ke woh kufr o shirk kare, us ne 
shuru din se Ambiya aur Rusul bhej kar logon ko apni ibadat ka hukm diya, 
jinhon ne ibadat gabool ki us pe kaamyaabi ki bashaarat sunaayi aur jinhon 
ne kufr kiya unhein jahannum ke ruswa-kun azaab se aagah kiya. Jitne bhi 
Paighambar aaye sab ne apni ummat ko Allah ka paighaam sunaaya ke sirf 
Allah ki ibadat karo aur us ke saath kisi ko shareek na thehraao. Hagg 
wazeh hone ke baad bhi jin logon ne use gabool nahi kiya to Khaalig o 
Maalik ko hagg hai ke woh munkireen aur kafireen ko jahannum mein daal 
de. 

Nabi Sallallahu Alaihi Wasallam ne farmaaya: 

TARJUMAH: "Aye Mu'aaz! Kya tumhein ma'loom hai ke Allah Ta'ala ka hag 
apne bandon par kya hai? Aur bandon ka haq Allah Ta'ala par kya hai?” 
Main ne arz kiya Allah aur us ke Rasool hi ziyada jaante hain. Aap Sallallahu 
Alaihi Wasallam ne farmaaya "Allah ka hag apne bandon par yeh hai ke us 
ki Ibadat karen aur us ke saath kisi ko shareek na thehraayen aur bandon ka 
haq Allah Ta'ala par yeh hai ke jo bandah Allah ke saath kisi ko shareek па 
thehraata ho Allah use azaab na de.” Main ne kaha ya RasoolAllah! Kya 
main is ki logon ko bashaarat na de dun? Aap Sallallahu Alaihi Wasallam ne 
farmaaya “Logon Ко is ki bashaarat na do warna woh khaali aitemaad kar 

baithenge. (Aur neik aamaal se ghaafil ho jaayenge)." 
(Sahih Bukhari: 2856) 


Hum jahannum aur us ke azaab se allah ki panaah talab 
karte hain. 

